काठमाडौं,१ पुस । पहिलो अन्तर्राष्ट्रिय ह्विलचेयर क्रिकेटको उपाधि नेपालले जितेको छ। त्रिवि क्रिकेट मैदानमा शनिबार भएको फाइनलमा बंगलादेशलाई ५४ रनले हराउँदै उपाधिमाथि कब्जा जमाएको हो। बाँकी अंश >>
ह्वीलचेयर क्रिकेट एशोशिएशन नेपालको आयोजनामा प्रथम अन्तर्राष्ट्रिय ह्विलचेयर क्रिकेट त्रिकोणीय सिरिज हुने भएको छ । तीन दिनसम्म चल्ने हुने उक्त प्रतियोगिता मंसिर २८, २९ र पुष १ गतेसम्म संचालन हुनेछ । प्रतियोगितामा भारत र बंगलादेशको सहभागिता रहेको छ । बाँकी अंश >>
नेपालमा राज्य रूपान्तरणका प्रस्थान विन्दु, लोकतन्त्रका आधार मानिने निर्वाचनहरू यस वर्ष सम्पन्न भए । तीन चरणमा गरी स्थानीय तहका निर्वाचन गरियो, दुइ चरणमा गरी प्रदेश तथा प्रतिनिधि सभाको निर्वाचन गरियो ।
झन्डै ३० अर्ब रूपैयाँ खर्च गरेर निर्वाचन सम्पन्न गर्दा निर्वाचन आयोगले अहिले सबैतिरबाट स्याबासी पाइरहेको होला, तर देशभरिका अपांगता भएका नागरिकका तर्फबाट धिक्कार्नमात्र सकिएको छ । हामीले स्थानीय तहका पहिलो चरणका निर्वाचनदेखि नै मतदान केन्द्रहरू अपांगता भएका व्यक्तिका पहुँच र अनुकूल हुने गरी बनाइनु पर्नेमा ध्यानाकर्षण गराउँदै आयाैं । पहिलोका गल्ती दोस्रोमा सुधार्ने भनियो, सुधारिएन ।फेरि तेस्रोमा सुधार्ने भनियो, सुधारिएन ।
एवं, रितले प्रदेश र प्रतिनिधि सभाको पहिलो चरणका निर्वाचन पनि गरियो । अधिकांश हिमाली र उच्च पहाडी जिल्लामा सम्पन्न भएको पहिलो चरणका निर्वाचनमा पुनः अपांगता भएका मतदाताले सास्ती झेल्नु पर्यो । यतिखेर पनि हामीले निर्वाचन आयोगका ध्यानाकर्षण गरायाैं, दोस्रोमा सुधार्छाैं भनियो, तर मंसिर २१ गते सम्पन्न भएको अन्तिम निर्वाचनमा पनि सुधार गरिएन ।
हामीले यो प्रश्न उठाउँदा २-४ ठाउँका सुगम मतदान केन्द्र देखाएर हामीले बनाएका थियाैं त भन्ने जवाफ आउन सक्छ, तर ८० प्रतिशत मतदान केन्द्रहरू अपांगताअनुकूल थिएनन । अपांगता भएका मतदाताहरू जानेआउने क्रममा कुनै व्यवस्था गरिएका थिएनन् ।
सबैभन्दा गम्भीर कुरा त निर्वाचन आयोगले पहिलो चरणका प्रदेश सभा निर्वाचनको २ दिनअघि उक्त निर्वाचन नियमावलीमा संशोधन गरी अपांगता भएका व्यक्तिका २.६२ प्रतिशत प्रतिनिधित्वका व्यवस्था रहेको अनुसूची नै हटाइदियो । त्यसैले वर्तमान निर्वाचन आयोग अपांगता आन्दोलनका इतिहासमै सबैभन्दा अपांगता अमैत्री आयोगका रूपमा परिभाषित हुनेछ ।
काठमाडौँ, १७ मंसिर: अपाङ्गता भएका व्यक्तिहरुको अधिकारका लागि अन्तर्राष्ट्रिय दिवसका अवसरमा मानव अधिकार तथा शान्ति समाज काठमाडौँ शाखाद्वारा “हामी साथ साथ छौँ” विषयक हातेमालो कार्यक्रम संयुक्त अपाङ्ग अावाज केन्द्र गोकर्णेश्वरमा सम्पन्न भएको छ ।
कार्यक्रममा गोकर्णेश्वर नगरपालिकाको उपमेयर शान्ति नेपालले अपाङ्गता भएका व्यक्तिहरुको अधिकार संरक्षणका लागि गम्भीर हुन सबैलाई आग्रह गर्नुभयो । बाँकी अंश >>
काठमाडौं: महिला बालबालिका तथा समाज कल्याण मन्त्रालयका सचिव ङइन्द्रप्रसाद उपाध्यायले अपाङ्गता अधिकारसम्बन्धी ऐनको प्रभावकारी कार्यान्वयनका लागि सरोकारवाला पक्षहरू गम्भीर हुनुपर्ने बताउनु भएको छ ।
अपाङ्गता भएका व्यक्तिहरुको २६ औं अन्तर्राष्ट्रिय दिवसका अवसरमा राष्ट्रिय अपाङ्ग महासंघको संयोजकत्वमा महिला बालबालिका तथा समाज कल्याण मन्त्रालयको आयोजित छलफल कार्यक्रममा सचिव उपाध्यायले अपाङ्गताको क्षेत्र कल्याणकारि अवधारणाबाट अधिकारमुखी अवधारणामा परिवर्तन भइसके पनि अपाङ्गता भएका व्यक्तिको अधिकार सुनिश्चित गर्न थुप्रै चुनौती रहेको बताउनु भयो । बाँकी अंश >>
सुर्खेत, १७ मंसिर (रासस): छ महिनाअघि स्थानीय निकायको निर्वाचनमा सुर्खेतकी दृष्टिविहीन भीमा आचार्यलाई भोट हालेकोजस्तो अनुभूति नै भएन । सहयोगीको रुपमा भतिजीलाई सँगै लिएर भोट हाल्न जानुभएकी उहाँले भन्नुभयो, “भतिजीले कसलाई भोट हालिन थाहै भएन”
आफ्नो मतको गोपनीयता हँुदैन की भन्ने चिन्ता छ वीरेन्द्रनगरकी मेनका आचार्यलाई पनि । “हामी जस्तालाई विद्युतीय विधिबाट मतदान गर्ने व्यवस्था भइदिएमा हाम्रा मतको गोपनीयता हुने थियो” उहाँले भन्नुभयो, “तर, राज्यले हाम्रा बारेमा कुनै पहल नै गरेको छैन ।” बाँकी अंश >>
काठमाडौँ, १७ मंसिर (रासस) ः राष्ट्रपति विद्यादेवी भण्डारीले २६औँ अन्तर्राष्ट्रिय अपांग दिवसका अवसरमा आज शुभकामना सन्देश जारी गरी सबैमा हार्दिक शुभकामना व्यक्त गर्नुभएको छ । बाँकी अंश >>
जाजरकोट, १० मंसिर । भौगोलिक विकटताका कारण जाजरकोटका धेरै मतदान स्थलसम्म सडक यातायात नपुग्दा अपाङ्गता भएका व्यक्ति मतदान गर्न वञ्चित भएका छन् । मतदान केन्द्रमा पुग्ने दिनभर लाग्ने र फर्किदा घरसम्म पुर्‍याउने साहरा नभएपछि मतदान गर्ने रहर भए पनि जान नसकेको भेरी नगरपालिका २ का प्रेम विसीले जानकारी दिनुभयो ।
स्थानीय तहको चुनावमा घरैबाट बोकेर मतदान केन्द्रमा पुर्‍याउने पनि यसपटक कसैले वास्ता नगरेको उहाँले बताउनुभयो ।जाजरकोट अपाङ्ग उत्थान केन्द्रका अध्यक्ष याम बहादुर वस्नेतका अनुसार जिल्लाभर आंशिक अपाङ्गता तथा पूर्ण अपाङ्गता भएका व्यक्तिको संख्या १२ सय भन्दा बढी रहेको छ । उनीहरु मतदान गर्न कसैको सहारामा हिड्नु पर्छ ।
मतदान केन्द्र टाढा भएकोले लैजान ल्याउन झन्झट मानेकाले अधिकांश अपाङ्गता भएका व्यक्तिले मतदान गर्न नपाएको अध्यक्ष यामबहादुर बस्नेतले जानकारी दिनुभयो ।
पोखरा, ३ मंसिर (रासस) ः दृष्टिविहीन बालबालिकालाई शिक्षा प्रदान, क्षमता अभिवृद्धि र आत्मनिर्भर बनाउने उद्देश्यले पोखरा–लेखनाथ महानगरपालिका–१४ का एक दम्पतीले रू एक करोड मूल्य पर्ने जग्गा दान गरेका छन् ।
स्थानीय भीम तिमिल्सिना र श्रीमती बन्दना तिमिल्सिनाले महानगर–१४ चाउथेमा रहेको रू एक करोड मूल्य पर्ने पाँच आना दुई दाम जग्गा दान गर्नुभएको हो ।
उहाँहरूले उक्त जग्गा नेपाल नेत्रहीन संघको नाममा रजिष्ट्रेशन गरी जग्गाधनी पुर्जा संस्थाका अध्यक्ष लक्ष्मण सुवेदीलाई हस्तान्तरण गर्नुभएको थियो ।
विभिन्न राजनीतिक पार्टीले यस पटक पनि अपांगताका विषयलाई चुनावी मुद्दा बनाएका छन् ।यसअघि भएका हरेक निर्वाचनमा दल र दलका नेताले अपांगताका हरेक समस्या समाधान गर्ने भन्दै अपांगता भएका व्यक्तिको मत आफ्नो पक्षमा पार्न घोषणापत्रमार्फत विभिन्न आश्वासन दिँदै आएका थिए ।
आगामी मंसिर १० र २१ गते हुने प्रदेशसभा र प्रतिनिधिसभाको निर्वाचनमा समेत मुख्य राजनीतिक दलहरूले ती मुद्दालाई आआफ्ना घोषणापत्रमा समावेश गरेका छन् । बाँकी अंश >>